stanford-oval/wikipedia huggingface dataset:
Kesäkirppuruoho

| Kesäkirppuruoho |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  asteridit
Lahko::  Asterales
Heimo::  Asterikasvit Asteraceae
Suku::  Kirppuruohot Pulicaria
Laji::  vulgaris
Kaksiosainen nimi
 Pulicaria vulgaris  Gaertn. (1791) 
Katso myös
   Kesäkirppuruoho Wikispeciesissä   Kesäkirppuruoho Commonsissa 
Infobox OKNimi-testi OK: 
Kesäkirppuruoho (Pulicaria vulgaris) on yksivuotinen, kirppuruohoihin kuuluva asterikasvilaji. Se kasvaa 10–30 senttimetriä korkeaksi. Lehdet ovat alle yhden senttimetrin leveät, suikeat ja kapeatyviset. Mykeröt ovat yhden senttimetrin leveät, mykeröiden laitakukat ovat pystyt, alle viisi millimetriä pitkät, likaisen vaaleankeltaiset. Kesäkirppuruoho kasvaa luonnonvaraisena lähes koko Euroopassa, paitsi Pohjoismaissa, missä laji on hyvin harvinainen ja esiintyy tai on esiintynyt aiemmin Tanskassa ja Ruotsissa.
Komodon kansallispuisto

| --- | --- |
Sijainti:  Indonesia
Pinta-ala:  1 733 km2
| --- | --- |
Nimi alkuperäiskielellä:  Taman Nasional Komodo 
Tyyppi:  Indonesian kansallispuisto 
Perustettu:  1980
muokkaa - muokkaa wikitekstiä - muokkaa Wikidataa
Komodon kansallispuisto on Indonesiassa Pienillä Sundasaarilla sijaitseva kansallispuisto, joka on tunnettu erityisesti suuresta komodonvaraanikannastaan. Komodon kansallispuisto perustettiin 1980, ja se lisättiin Unescon maailmanperintöluetteloon vuonna 1991.
Kansallispuiston alue käsittää useita saaria, joilla komodonvaraaneja elää yhteensä yli 5 700. Koska näitä liskoja ei elä missään muualla, ovat ne olleet evoluutioteorian tutkijoiden tutkimuksen kohteena.
Aiheesta muualla

Kuvia tai muita tiedostoja aiheesta Komodon kansallispuisto Wikimedia Commonsissa
Kesäjoki (täsmennyssivu)

Kesäjoki tarkoittaa seuraavia asioita:
Kesäjoki, taajama ja kunta Karjalan tasavallan Belomorskin piirissä
Kesäjoki, entinen kylä Karjalan tasavallan Kemin piirissä
Kesäjoki, Vienanmereen laskeva joki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kesäjoki”, voi hakea sivunnimihaulla, laajalla sivunnimihaulla tai tekstihaulla.
Kesäkatu

Kesäkatu tarkoittaa ainakin seuraavia:
Kesäkatu, katu Helsingissä
Yleisradion pääkonttori Kesäkatu 2:ssa vuosina 1968–1993
Summer in the City -kappaleesta tehdyn suomenkielisen version nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kesäkatu”, voi hakea sivunnimihaulla, laajalla sivunnimihaulla tai tekstihaulla.
Klassikot (Hassisen koneen albumi)

| Klassikot Hassisen kone |
| --- | --- | --- |

Studioalbumin tiedot
 Julkaistu: 18. tammikuuta 2013
 Kesto: 48.16
 Levy-yhtiö: EMI
muut julkaisut
| 20 vuotta myöhemmin – live 2000 2010 | Klassikot 2013 | 40 vuotta myöhemmin - Ratinan stadion 2022 2024 |
Klassikot ovat Uuden aallon yhtyeen Hassisen koneen vuonna 2013 julkaistu kokoelma.
Kappaleet

Rappiolla – 3.03
Kulkurin iltakalja – 2.39
Jeesus tulee – 2.32
Rajat – 4.17
Tällä tiellä – 3.15
Julkinen eläin – 3.54
Kupla kimaltaa – 3.28
Hiljaa virtaa veri – 5.18
Raha ratkaisee – 1.58
Oikeus on voittanut taas – 3.13
Muoviruusuja omenapuissa – 3.37
Iloisesti hammodilla – 2.23
Kolumbia orkesteri – 3.29
Syöksylaskioita kaikki tyynni – 2.13
Hassisen kone – 2.35
Kauru järv

| Kauru järv |
| --- | --- |
Valtiot:  Viro
Maakunnat:  Valgamaa
Kunnat:  Otepään kunta
Koordinaatit:  57°58′28″N, 26°29′30″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Pühäjõen valuma-alue
Laskuoja:  oja Vidrike järveen
Järvinumero:  VEE2120700
Mittaustietoja
Pinnankorkeus:  133,8 m  mpy. 
Pituus:  0,4 km  
Leveys:  0,25 km  
Rantaviiva:  1,09 km  
Pinta-ala:  7,1 ha  
Suurin syvyys:  2,7 m  
Saaria:  ei saaria 
 fiKauru järv 
Kauru järv on Virossa Valgamaalla Otepään kunnan Kaurutootsin kylässä sijaitseva järvi.
Se voidaan lukea kuuluvaksi  Koorasten kylän järvialueeseen (vir. Kooraste järvestik), johon kuuluu yhteensä 15 suurempaa luonnollista järveä.
Maantietoa

Järvi on 400 metriä pitkä, 250 metriä leveä, ja sen pinta-ala on 7,1 hehtaaria. Se sijaitsee kumpuilevassa maastossa (kunnaita) pienessä painaumassa, joka on paikoitellen soistunut. Järvi on matala ja syvin kohta on vain 2,7 metriä. Ylempänä on pienten peltojen ja niittyjen laikuttamaa mestämaata, jonka kautta kulkee kylätie. Järven lähellä sijaitsee kaksi vanhaa tilaa, joiden pelloista on varmaan kyse. Rantaviivan pituus on 1,1 kilometriä. Rantaan asti ei tule yhtään tietä.
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv).
Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi  (vir. kalgiveeline miksotroofne tai kalgiveeline segatoiteline, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.
Aare Mäemets on julkaisussaan Eesti NSV järved ja nende kaitse vuodelta 1977 kuvaillut järveä. Hänen mukaansa järven pohja on mutainen ja vedenväri on vihertävänkeltainen tai ruskeankeltainen. Näkösyvyys on 2,1–2,2 metriä. Järvessä on vesikasvillisuutta oli 22 lajia, joista yksi oli pitkälehtivita. Kalaston valtalaji on ruutana.
Vesistösuhteita

Kauru järv kuuluu Pühäjõen valuma-alueeseen, sillä järven laskuoja laskee Vidrike järveen, joka on Pühäjõen lähdejärvi. Laskuojan nimi on kartoissa myös Pühäjõgi, mutta nimi on kirjoitettu sulkuihin. Kauri järveen tulee neljä lyhyttä metsäojaa. Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Kerran vielä, Harvey

| Kerran vielä, Harvey> Last Chance Harvey |
| --- | --- |

Ohjaaja:  Joel Hopkins
Käsikirjoittaja:  Joel Hopkins
Tuottaja:   Tim Perell  Nicola Usborne 
Säveltäjä:  Dickon Hinchliffe
Kuvaaja:  John de Borman
Leikkaaja:  Robin Sales
Pääosat:   Dustin Hoffman  Emma Thompson 
Valmistustiedot
Valmistusmaa:  Yhdysvallat
Tuotantoyhtiö:   Overture Films  Process Productions 
Levittäjä:  Overture Films Budapest Film Netflix
Ensi-ilta:  2008
Kesto:  92 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kerran vielä, Harvey (Last Chance Harvey) on yhdysvaltalainen romanttinen draamakomedia, joka sai ensi-iltansa vuonna 2008.
Juoni

Ikääntyvä amerikkalainen mainosmusiikin tekijä Harvey (Dustin Hoffman) lentää Lontooseen tyttärensä häihin. Perillä hän huomaa entisen vaimonsa ja tyttärensä jättävän hänet täysin ulkopuoliseksi seurueesta ja seremonioista. Toisaalta hän itsekin joutuu lähtemään kesken kaiken takaisin Yhdysvaltoihin työkiireiden takia. Heathrown lentokentällä paluulento lykkääntyy seuraavaan päivään. Harvey soittaa asiasta työnantajalleen ja kuulee saaneensa potkut koska myöhästyy.
Harveyn tarinan rinnalla seurataan yksinäistä, keski-ikäistä Katea (Emma Thompson), jolle ystävät yrittävät järjestää sokkotreffejä. Harvey törmää lentokentällä asiakaskyselyjä tekevään Kateen ja seuraa tätä junassa Lontoon keskustaan majoittuakseen hotelliin – tai pikemminkin ehdottaakseen treffejä Katelle. Kate saa kuulla, että häävastaanotto on yhä menossa ja vaatii Harveytä menemään paikalle. Harvey suostuttelee Katen tulemaan mukaansa.
Häissä Harvey varastaa puhevuoron siihen valmistautuneelta isäpuolelta, saa suuret suosionosoitukset ja kaikilla on hauskaa. Juhlien jälkeen Harvey ja Kate jatkavat kävelyään läpi yön. Rakastunut Harvey toteaa, ettei hänen oikeastaan tarvitse ehtiäkään paluulennolle ja sopii seuraavasta tapaamisesta Katen kanssa. Harvey saa hotellissa rytmihäiriökohtauksen ja myöhästyy tapaamisesta, ja pettynyt Kate jatkaa tavallista elämäänsä. Harvey toipuu ja saa puhelun Yhdysvalloista että on sittenkin tervetullut takaisin työhönsä koska nuorempien sijaisten osaaminen ei mainosasiakkaalle kelvannut. Harvey kieltäytyy, sanoo ottavansa lopputilin ja etsii Katen uudelleen käsiinsä Heathrown lentokentältä.
Vastaanotto

Sekä Hoffman että Thompson olivat roolitöistään vuoden 2009 Golden Globe -ehdokkaina.
Kate Mulgrew

| Kate Mulgrew |
| --- | --- |
 Kate Mulgrew vuonna 2009.
Henkilötiedot
Koko nimi:  Katherine Kiernan Maria Mulgrew
Syntynyt: 29. huhtikuuta 1955 (ikä 69) Dubuque, Iowa, Yhdysvallat
Ammatti:  näyttelijä
Puoliso:  Robert H. Egan (1982–1993) Tim Hagan (1999–2014)
Näyttelijä
Aktiivisena:  1975–
Merkittävät roolit:  “majuri Rayner Fleming” Remo - aseeton ja vaarallinen “kapteeni Kathryn Janeway” Star Trek: Voyager “Galina Reznikov” Orange Is the New Black
Palkinnot
 Screen Actors Guild Award 2015, 2016, 2017 
Aiheesta muualla
Viralliset kotisivut
IMDb 
Elonet
Katherine Kiernan Maria ”Kate” Mulgrew (s. 29. huhtikuuta 1955 Dubuque, Iowa, Yhdysvallat) on yhdysvaltalainen näyttelijä.
Mulgrew syntyi Dubuquessa, Iowan osavaltiossa, irlanninkatolilaisten vanhempiensa kahdeksasta lapsesta toisena. Hän oli jo 12-vuotiaana vakuuttunut siitä, että yrittäisi näyttelijänuraa; hän pääsikin 17-vuotiaana Stella Adler Conservatory of Actingiin New Yorkiin.
Mulgrewin ensimmäinen televisiorooli oli osa sarjassa Ryan's Hope vuosina 1975–1977. Hän esiintyi vuonna 1979 Columbo-sarjasta irrotetussa Mrs. Columbossa, josta hän sai Golden Globe-ehdokkuuden parhaasta naispääosasta draamasarjassa. Muita rooleja hänellä oli esimerkiksi sarjoissa Dallas, Murphy Brown ja Cheers.
Mulgrew näytteli kapteeni Kathryn Janewayta televisiosarjassa Star Trek: Voyager vuosina 1995–2001.
Vuodesta 2013 Mulgrew näytteli Galina ”Red” Reznikovia televisiosarjassa Orange Is the New Black koko sarjan alusta loppuun saakka (2019), josta hän sai ensimmäisen Emmy-ehdokkuutensa parhaasta naissivuosasta komediasarjassa.
Yksityiselämä

Mulgrewilla on kaksi poikaa (Ian Thomas ja Alexander James), jotka syntyivät hänen ensimmäisestä avioliitostaan Robert H. Eganin kanssa (1982–1993). Hän oli vuodesta 1999 vuoteen 2014 naimisissa ohiolaisen poliitikon Tim Haganin kanssa.
Filmografia > Televisiosarjat

| Vuosi | Alkuperäinen nimi | Suomenkielinen nimi | Rooli | Lisätietoja |
| --- | --- | --- | --- | --- |
| 1975–1978, 1989 | Ryan's Hope |  | Mary Ryan Fenelli | 408 jaksoa, joista yksi 1989 |
| 1975 | Wide World Mystery |  | Susan | jakso Alien Lover |
| 1978 | The Word |  | Tony Nicholson | minisarja |
| 1978 | Dallas | Dallas | Garnet McGee | jakso Triangle |
| 1979 | Mrs. Columbo |  | Kate Columbo | 13 jaksoa (koko sarja) |
| 1981 | Manions of America |  | Rachel Clement | minisarja |
| 1984 | Jessie |  | Maureen McLaughlin | jakso McLauglin's Flame |
| 1986 | Cheers | Cheers | Janet Eldridge | 3 jaksoa: Strange Bedfellows: Part 1, Strange Bedfellows: Part 2 ja Strange Bedfellows: Part 3 |
| 1986 | St. Elsewhere |  | Helen O'Casey | 2 jaksoa: Time Heals, Part 1 ja Time Heals, Part 2 |
| 1987 | Hotel |  | Leslie Chase | jakso Reservations |
| 1987; 1991; 1992; 1994 | Murder She Wrote | Murhasta tuli totta | Sonny Greer, Joanna Grimsky Rollins, Maude Gillis | 4 jaksoa |
| 1988–1989 | Heartbeat |  | Dr. Joanne Springsteen / Halloran | 18 jaksoa (koko sarja) |
| 1991 | Man of the People |  | Pormestari Lisbeth Chardin | jakso Pilot |
| 1992, 1995 | Batman: The Animated Series | Batman | Red Claw | animaatiosarja, 3 jaksoa: The Cat and the Claw: Part 1 ja The Cat and the Claw: Part 2 1992 ja The Lion and the Unicorn 1995 |
| 1992 | The Pirates of Dark Water |  | Cressa | animaatiosarja, 4 jaksoa |
| 1992 | Murphy Brown |  | Hillary Wheaton | jakso On the Rocks |
| 1994 | Mighty Max |  | Isis | animaatiosarja, jakso The Mommy's Hand |
| 1994 | Aladdin |  | kuningatar Hippsodeth | animaatiosarja, 2 jaksoa: A Sultan Worth His Salt ja From Hippsodeth, with Love |
| 1995–2001 | Star Trek: Voyager | Star Trek: Voyager | Kapteeni Kathryn Janeway | 172 jaksoa |
| 1996 | Gargoyles | Gargoyles | Titania / Anastasia Renard | animaatiosarja, 5 jaksoa |
| 1996 | Gargoyles: The Goliath Chronicles | Gargoyles | Titania | animaatiosarja, jakso For It May Come True |
| 2006 | Law & Order: Special Victims Unit | Kova laki: Erikoisyksikkö | Donna Geysen | jakso Web |
| 2007 | The Black Donnellys | Donnellyn mafiaveljet | Helen Donnelly | 9 jaksoa |
| 2009 | Mercy |  | Jeannie Flanagan | 6 jaksoa |
| 2013 | Orange Is the New Black |  | Galina 'Red' Reznikov | 39 jaksoa |
Filmografia > Elokuvat

| Vuosi | Alkuperäinen nimi | Suomenkielinen nimi | Rooli | Lisätietoja |
| --- | --- | --- | --- | --- |
| 1976 | The American Woman: Portraits of Courage |  | Deborah Samson | TV-elokuva |
| 1979 | Jennifer: A Woman's Story |  | Joan Russell | TV-elokuva |
| 1980 | A Time for Miracles |  | Elizabeth Seton | TV-elokuva |
| 1981 | Lovespell |  | Isolt |  |
| 1982 | A Stranger is Watching | Tuntematon murhaaja | Sharon Martin |  |
| 1985 | Remo Williams: The Adventure Begins |  | Majuri Rayner Fleming |  |
| 1986 | Carly Mills |  | Carly Mills | TV-elokuva |
| 1986 | My Town |  | Laura Adams | TV-elokuva |
| 1987 | Roses Are for the Rich |  | Kendall Murphy | TV-elokuva |
| 1987 | Throw Momma from the Train | Heitä mami junasta | Margaret |  |
| 1988 | Roots: The Gift |  | Hattie Carraway | TV-elokuva |
| 1991 | Danielle Steel's 'Daddy' | Miehen tunteet | Sarah Watson |  |
| 1991 | Fatal Friendship |  | Sue Bradley | TV-elokuva |
| 1992 | Round Numbers |  | Judith Schweitzer |  |
| 1993 | For Love and Glory |  | Antonia Doyle | TV-elokuva |
| 1994 | Camp Nowhere |  | Rachel Prescott |  |
| 1995 | Captain Nuke and the Bomber Boys |  | rouva Pescoe |  |
| 1998 | Riddler's Moon |  | Victoria Riddler | TV-elokuva |
| 2002 | Star Trek Nemesis | Star Trek: Nemesis | Amiraali Kathryn Janeway |  |
| 2005 | Perception |  | Mary |  |
| 2008 | The Response |  | eversti Carol Simms |  |
| 2010 | The Best and the Brightest |  | pelaajan vaimo |  |
Filmografia > Teatteri

| Päivämäärä | Alkuperäinen nimi | Suomenkielinen nimi | Rooli | Teatteri |
| --- | --- | --- | --- | --- |
| kesäkuu–elokuu 1975 | Own Town |  | Emily | American Shakespeare Theatre, Stratford, Connecticut |
| marraskuu 1976 | Absurd Person Singular |  | Eva Jackson | Encore Productions (New York City), esityspaikat: South Bend, Indiana; Davenport, Iowa; Roanoke and Norfolk, Virginia; Raleigh, North Carolina; Scranton, Pennsylvania |
| 26.7.1977 | Uncommon Women and Others |  | Kate | Eugene O'Neill Theater Center; National Playwrights Conference, Waterford, Connecticut |
| 1.2.–19.2.1978 | Othello | Othello | Desdemona | Hartman Theater Company, Stamford, CT |
| syyskuu 1980 | Chapter Two |  | Jennie Malone | Coachlight Dinner Theater, Nanuet, New York |
| 28.10.1981–16.5.1982 | Another Part of the Forest |  | Regina | Seattle Repertory Theatre |
| 12.4.1982-16.5.1982 | Major Barbara |  | majuri Barbara | Seattle Repertory Theatre |
| 22.10.–14.11.1982 | Cat on a Hot Tin Roof | Kissa kuumalla katolla | Margaret | Syracuse Stage, New York |
| 26.10.–19.11.1983 | The Ballad of Soapy Smith |  | Kitty Strong | Seattle Repertory Theatre |
| 22.12.1983–13.1.1984 | The Philadelphia Story |  | Tracy | Alaska Repertory Theatre |
| 15.2.–10.3.1984 | The Misanthrope |  | Celimene | Seattle Repertory Theatre |
| 8.6.–4.8.1985 | Measure for Measure |  | Isabella | Center Theater Group, Los Angeles |
| 5.6.–13.7.1986 | Hedda Gabler |  | Hedda Gabler | Center Theater Group, Los Angeles |
| 5.6.–13.7.1986 | The Real Thing |  | Charlotte | Center Theater Group, Los Angeles |
| 9.1.–22.2.1987 | The Film Society |  | Nan Sinclair | The Los Angeles Theater Center |
| 4.8.–2.9.1989 | Titus Andronicus |  | Tamora | New York Shakespeare Festival |
| 20.5.–1.7.1990 | Aristocrats |  | Alice | Center Theater Group, Los Angeles |
| 21.7.–30.8.1992 | What the Butler Saw |  | rouva Prentice | La Jolla Playhouse |
| 8.8.–3.10.1993 | Black Comedy |  | Clea | Roundabout Theatre Co., Broadway |
| 2003; 2004; 2005 | Tea at Five |  | Katharine Hepburn | The Hartford Stage, The Cleveland Play House, American Repertory Theatre |
| 25.4.2002 | Dear Liar |  | rouva Campbell | Youngstown State University |
| 27.3.-16.5.2004 | The Royal Family |  | Julie Cavendish | Center Theater Group, Los Angeles |
| 22.11.2004 | Mary Stuart |  | Mary Stuart | Classic Stage Company, New York, NY |
| 18.4.-30.4.2006 | The Exonerated |  | Sunny Jacobs | Riverside Studios, London, England |
| 22.2.-29.4.2007 | Our Leading Lady |  | Laura Keene | Manhattan Theatre Club at New York City Center Stage II |
| 22.2.-29.4.2007 | Iphigenia |  | Clytemnestra | Signature Theatre Company (Peter Norton Spacessä New Yorkissa) |
| 21.4.2008 | Farfetched Fables and The Fascinating Foundling |  | Anastasia - The Fascinating Foundling | Project Shaw Reading - The Players Club – New York |
| 22.4.-3.5.2008 | The American Dream and The Sandbox |  | Mommy | Cherry Lane Theatre, New York, NY |
| 5.9.2008-8.2.2009 | Equus |  | Hesther Saloman | Broadhurst Theatre, 235 West 44th Street New York, NY |
Filmografia > Videopelit

Star Trek Voyger: Elite Force (2000) – kapteeni Kathryn Janeway
Run Like Hell (2002) – tohtori Mek
Lords of Everquest (2003) – lady Kreya
Star Trek: Legacy (2006) – amiraali Kathryn Janeway
Dragon Age: Origins (2009) – Flemeth
Aiheesta muualla

Kate Mulgrew Internet Movie Databasessa. (englanniksi)
Kentiapalmut

| Kentiapalmut |
| --- | --- |
 Sirokentiapalmu (Howea belmorena)
Tieteellinen luokittelu
Domeeni::  Aitotumaiset, Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Arecales
Heimo::  Palmukasvit Arecaceae
Suku::  Kentiapalmut Howea  Becc. (1877)
Katso myös
   Kentiapalmut Wikispeciesissä   Kentiapalmut Commonsissa 
Infobox OKNimi-testi OK: 
Kentiapalmut (Howea) on palmukasvien heimoon kuuluva kasvisuku, johon kuuluu ainoastaan kaksi lajia. Italialainen Odoardo Beccari kuvasi kentiapalmut tieteelle vuonna 1877.
Tuntomerkit

Kentiapalmut kasvavat 10–20 metriä korkeiksi.
Levinneisyys

Kentiapalmuja tavataan luonnonvaraisena vain subtrooppisella Lord Howen saarella, joka sijaitsee 600 kilometriä itään Australian rannikolta kohti Uuden-Seelannin pohjoiskärkeä. Saarella ne  muodostavat palmumetsiä alavilta mailta 300 metrin korkeudelle saakka. Viljeltynä kentiapalmuja tavataan myös muualta subtropiikista.
Lajit

Kentiapalmulmuihin kuuluu kaksi lajia, sirokentiapalmu (H. belmorena) ja pikkukentiapalmu (H. forsteriana). Molemmat lajit on luokiteltu vaarantuneiksi.
Käyttö

Kentiapalmuista tuli nopeasti niiden löytämisen jälkeen suosittuja huonekasveja. Nykyään laittoman palmukaupan hillitsemiseksi kentiapalmujen kauppa on tarkoin säädeltyä. Luonnonvaraisista palmuista kerätään siemeniä idätettäviksi myyntiin. Lord Howen saarelta viedään vuosittain miljoonia palmuntaimia.
Aiheesta muualla

Finto: Kassu – Kasvien suomenkieliset nimet: Howea
Pikkukentiapalmu (Howea forsteriana)
Kerrasta poikki

| 20 suosikkia – Kerrasta poikki Tarja Ylitalo |
| --- | --- | --- |

Kokoelmalevyn tiedot
 Julkaistu: 1997
 Tyylilaji: Iskelmä
 Levy-yhtiö: Warner Music Finland
Tarja Ylitalo muut julkaisut
| Onnenruusu 1994 | 20 suosikkia – Kerrasta poikki 1997 | Parhaat – 20 suosikkisävelmää (Ylitalo) 1997 |
20 suosikkia – Kerrasta poikki on Tarja Ylitalon kokoelma-albumi vuodelta 1997. Levy on osa 20 suosikkia -kokoelmalevysarjaa.
Kappaleet

Kerrasta poikki – 2.34
Tyttö Pohjolasta – 3.36
Tuhlaajapoika – 3.47
Ei tämä tyttö lempeä anele – 3.01
Revontulten maa – 2.22
Yöjuna – 3.25
Anna anteeks – 2.35
Lapsenmieli – 2.54
Sä muutit Helsinkiin – 3.49
Onni yhteinen – 3.33
Mustankippee – 3.13
Ja jossakin kaukana koski pauhaa – 3.17
Mä päivänsäteen näin (- You Are My Sunshine -) – 3.18
Mene minne menet – 2.33
Liian monta yötä yksin – 3.51
Miks' ei aina voi olla lauantai – 2.41
Tällainen hupsu (- A Fool Such As I -) – 2.31
Ollaan yhdessä – 3.08
En löydä ketään vertaistasi sun (- I'll Never Find Another You -) – 2.36
Mua kuule äiti – 4.44
Raita 12

Kokoelman takakannessa ja sleevessä olevien kappaleluetteloiden mukaan levyn 12. raita olisi "Silmät kuin yö". Itse cd-levyllä raita 12 on laulu "Ja jossakin kaukana koski pauhaa".
Kissa vieköön

| Kissa vieköön |
| --- | --- |
 Sarjan logo
Tyyli:  sketsi- ja musiikkiviihde
Kestoaika:  48-60 min / jakso
Pääosissa:  Heikki Kinnunen Pentti Siimes Marja Korhonen Anna Hultin Peppe Forsblom
Alkuperämaa:   Suomi
Verkko:  MTV
Esitetty:  24. lokakuuta 1987 – 7. toukokuuta 1988
Tuotantokausia:  2
Jaksoja:  12
Tunnuskappale:  Kissa vieköön
Tuotanto
Tuottaja(t):  Pertti Reponen
Ohjaaja(t):  Hannu Seikkula
Käsikirjoittaja(t):  Pertti Reponen
Tuotantoyhtiö(t):  Reword Ky MTV Viihdetoimitus
Aiheesta muualla
IMDb 
Kissa vieköön on vuosina 1987–1988 MTV:llä lähetetty suomalainen sketsisarja. Sarjan käsikirjoitti Pertti Reponen. Ohjelmaa esitettiin kerran kuukaudessa lauantaisin klo 22.15–23.15.
Sarjan sketsejä on julkaistu Pertsa Reposen kirjassa Pertsan parhaita (WSOY, 1988).
Scanbox ja MTV3 julkaisivat sarjan DVD:nä 13. helmikuuta 2013.
Näyttelijät

Heikki Kinnunen
Pentti Siimes
Marja Korhonen
Anna Hultin
Peppe Forsblom
Ohjelmien esityspäivät

Kipeän ripeää viihdettä ollakseen totta 24. lokakuuta 1987
Kipeän ripeää viihdettä ollakseen totta 21. marraskuuta 1987
Ja kattia kans! 19. joulukuuta 1987
Kuka täällä naukuu? 16. tammikuuta 1988
Kissanpojat kevätkuteissa 13. helmikuuta 1988
Kuule, joku mouruaa kanssasi 12. maaliskuuta 1988
Hännät pystyssä huhtikuun yössä 9. huhtikuuta 1988
7. toukokuuta 1988
KeeN

KeeN on industrial metal -yhtye, joka perustettiin Sulmonassa Italiassa helmikuussa 2003. Yhtyeen musiikki on saanut vaikutteita monilta alan veteraaneilta, kuten Marilyn Mansonilta (jonka Against All Gods -kiertueella KeeN esiintyi lämmittelijänä), Rammsteinilta ja Kovenantilta. Musiikki muistuttaa yleisilmeltään Mansonia, mutta löytää oman linjansa aggressiivisuudellaan, rikkailla melodioillaan ja rytmikkäällä samplemaailmallaan.
Kokoonpano

Shirley – Gianni Buccigrossi – laulu
Critz – Cristian Esposito – kitarat
Irham – Patrizio M. D’Artista – rummut
Gray – Maurizio Marchetti – basso
Kevin – Andrea Tirimacco – koskettimet, samplet
Levytykset

Nailing KeeN (single), 2003
Love With Bile, 2003
Ars Amatoria (single), 2004
Love With Bile LTD ED., 2005
Dying Life, 2005
Dramas in Formaldehyde, 2006
Aiheesta muualla

Yhtyeen kotisivut (englanniksi)
KeeN Myspacessa (englanniksi)
Kirsti von Boehm

Kirsti Sofia von Boehm, (o.s. Sihtola; 11. helmikuuta 1921 Ruokolahti – 11. kesäkuuta 2003 Helsinki) oli suomalainen lastenkirjailija ja musiikinopettaja.
Kirsti von Boehmin vanhemmat olivat diplomi-insinööri Jalo Sihtola ja musiikinopettaja Ester Andersin. Hän oli naimisissa vuodesta 1943 taidemaalari Tuomas von Boehmin kanssa. Heidän lapsiaan ovat taidemaalarit Eero von Boehm ja Juhani von Boehm, arkkitehti Aarne von Boehm ja teologi, juristi Timo von Boehm.
Von Boehm työskenteli pianonsoitonopettajana Espoon musiikkiopistossa ja Sibelius-akatemiassa.
Teoksia

Hopeakello. Kuvitus Helga Sjöstedt. Otava 1954
Mirrin uni. Kuvitus Helga Sjöstedt. Otava 1954
Pimpulan runo. Kuvitus Helga Sjöstedt. Otava 1954
Sadepisarahelmet. Kuvataide, Helsinki 1955
Seepran punaiset tohvelit: Satuja. Kuvitus Helga Sjöstedt. Otava 1958
Hopeakello ja muita satuja. Otava 1979